Shavkat Mirziyoyev uy-joy kommunal xizmat ko‘rsatish vazirining o‘rinbosarlarini tayinladi

O‘zbekiston Prezidenti Shavkat Mirziyoyevning 23-iyundagi ikki qarori bilan uy-joy kommunal xizmat ko‘rsatish vazirining o‘rinbosarlari tayinlandi.
Prezident matbuot xizmati axborotiga ko‘ra, Nazirjon Nazirov va G‘ofir Jamolov uy-joy kommunal xizmat ko‘rsatish vazirining o‘rinbosarlari etib tayinlangan.
UzNews’ning qayd etishicha, G‘ofir Jamolov bungacha Iqtisodiyot vazirligi Uy-joy kommunal xo‘jalik bo‘limi boshlig‘i lavozimida, Nazirjon Nazirov esa “Toshkent shahar elektr tarmoqlari korxonasi” kuzatuv kengashi raisi vazifasida ishlab kelgan.
Eslatib o‘tamiz, O‘zbekiston Prezidenti Shavkat Mirziyoyevning 18-apreldagi farmoni bilan yangi tuzilma — Uy-joy kommunal xizmat ko‘rsatish vazirligi tashkil etilgan edi.